Diari Oficial de la Generalitat Valenciana


Sumari del DOGV 4620, del 31-10-2003 (2003/11485)

Informació pública d'una alternativa tècnica amb l'homologació del sector de sòl urbà zona 4.1 de les normes subsidiàries de Relleu.
------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11535


Organisme emissor
:   Ajuntament de Relleu

Tipus de document
:   Anunci

Informació pública d'una alternativa tècnica amb l'homologació del sector de sòl urbà zona 4.1 de les normes subsidiàries de Relleu. [2003/Q11270]
  
La mercantil El Muscaret, SL, ha presentat una alternativa tècnica amb l'homologació d'un sector de sòl urbà zona 4.1 de les normes subsidiàries de Relleu, a l'empara d'allò que s'ha establit en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació d'allò que s'ha establit en l'article 46.3 de la llei esmentada, procedix sotmetre el programa a què es fa referència amb tota la documentació annexa (pla de reforma interior, programa de actuació integrada amb avantprojecte d'urbanització i homologació modificativa) a informació pública, pel termini de 20 dies hàbils, comptats a partir del següent dia de la publicació d'este anunci en el Diari Oficial de la Generalitat Valenciana.
  
Es fa constar que durant el dit termini els interessats en este procediment podran formular qualssevol al·legacions que els convinguen segons dret, així com unes altres alternatives tècniques de programa i, si és procedent, proposicions juridicoeconòmiques, tot això en els termes i condicions de la Llei 6/1994 esmentada. Este termini quedarà prorrogat per 20 dies addicionals si durant els 10 primers d'informació pública alguna persona es compromet a presentar una alternativa tècnica distinta a la inicial i en presenta caució en la quantia que reglamentàriament es determine.
  
El present expedient administratiu juntament amb la documentació es podrà consultar a l'Ajuntament de Relleu, els dies hàbils i durant les hores d'atenció al públic.
  
Les al·legacions que, si és procedent, s'hi formulen, es presentaran davant l'Ajuntament de Relleu.
  
Així mateix, mitjançant este edicte, segons el que disposa l'article 46, paràgrafs quart i cinqué, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber als interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant el termini indicat, podran formular-se les proposicions esmentades a l'Ajuntament de Relleu, de 09.00 a 14.00 hores.
  
Finalitzat este segon termini, el següent dia hàbil, excepte si és dissabte, en este cas haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Relleu.